ترامپ کئچن آی شیما‌لی کورئیا لیدئری کین چئن این ایله ایکینجی زیروه ییغینجاغی‌نین یاخین زاماندا کئچیریلجیینی اعلان ائتمیشدی.
امریکا پرزیدنتی دونالد ترامپ خاریجی ایشلر ناظیری مایک پمپئونون قوزیی کره لیدری کیم جونگ اون ایله ثمره‌لی گؤروش کئچیردیگینی بیل‌دیره‌رک "من صبرسیزلیکله یاخین واخت‌لاردا کیم چن اون ایله گؤروشو گؤزلییرم"، - دیه بیلدیردی.
ترامپ بونو اؤزونون تویتر صحیفه‌سینده یازیب.
پمپئو دا اؤزونون تویتر صحیفه‌سینده پیونگ یانگ داکی گؤروشونده سینگاپور-دا کئچیریلن ذیروه توپلانتی‌سیندا قبول ائدیلن سازیشی موذاکیره ائتدیک‌لرینی بیلدیریب.
پیونگ یانگ-داکی گؤروش‌لرینی باشا ووران پمپئو گونئی کره-نین پایتاختی سئولا گئدیب.
قئید ائدک کی، ترامپ کئچن آی قوزیی کره لیدری کیم جونگ اون ایله ایکینجی ذیروه ییغینجاغی‌نین یاخین زاماندا کئچیریله جگینی اعلان ائتمیشدی.
ترامپ و کیم 12 ژوئن ده سینگاپوردا بیر آرایا گلدی. توپلانتی‌دان سونرا ایکی لیدر قوزیی کره-نین نوکلئر سیلاح‌لاردان تمیزلنمه‌سی باره‌ده راضی‌لیق الده ائتدی، آنجاق سونراکی هفته‌لرده ایکی اؤلکه آراسینداکی دیپلوماتیک آتموسفری پوزولماغا باشلادی. امریکا طرفی قوزیی کره-نی نوکلئر پروقرامین‌دان ایمتینا ائتمه‌مکده اتهام ائتدی.
